Diari Oficial de la Generalitat Valenciana


Sumari del DOGV 9378, del 08-07-2022 (2022/6219)

RESOLUCIÓ de 23 de juny de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció dictada en el procediment sancionador amb número d'expedient 462021SAT000563, iniciat mitjançant acta d'infracció número 084349176431300, alçada per la Inspecció de Treball i Seguretat Social de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6219


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 23 de juny de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció dictada en el procediment sancionador amb número d'expedient 462021SAT000563, iniciat mitjançant acta d'infracció número 066673171154655, alçada per la Inspecció de Treball i Seguretat Social de València. [2022/6219]  
  
En compliment del que estableix l'article 40.2 del Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social (TRLISOS) i del Reial decret 597/2007, de 4 de maig, sobre publicació de les sancions per infraccions molt greus en matèria de prevenció de riscos laborals, en relació amb el que disposa l'article 8 del Decret 57/2008, de 25 d'abril, del Consell, pel qual s'atribueixen competències en matèria d'infraccions i sancions en l'ordre social i en matèria de prevenció de riscos laborals en l'àmbit de la Comunitat Valenciana, resolc:  
  
  
Primer  
Ordenar la publicació en el Diari Oficial de la Generalitat Valenciana, així com en la pàgina web de la Direcció General de Treball, Benestar i Seguretat Laboral, de la sanció ferma imposada en l'expedient esmentat, les dades del qual són les següents:  
- Nom o raó social de l'empresa sancionada: ALBENFRUIT, SL.  
  
- Sector d'activitat a la qual es dedica: activitats de serveis relacionats amb l'agricultura.  
- Número d'identificació fiscal: O99552334  
€ Domicili social: av. del Ferrocarril, 5 - 46772 Algemesí (València).  
- Infracció comesa: infracció molt greu tipificada en l'article 13.10 del TRLISOS per la utilització de màquines i equips de treball en condicions que no garanteixen la seguretat i integritat dels treballadors i col·locant instruments que inutilitzen els sistemes de seguretat de la maquinària, s'aprecien com a causes directes de la producció de l'accident. Aquesta situació suposa una vulneració a les previsions dels articles 14, 15, així com el 17.2 de la Llei de prevenció de riscos laborals, Llei 31/1995, de 8 de novembre (BOE del 10), i igualment vulnera les previsions de l'article 3, així com l'annex I. 1.8 i annex II apartat 1, 2 i 3 del Reial decret 1215/1997, de 18 de juliol (BOE del 7 d'agost), pel qual s'aproven les disposicions mínimes de seguretat i salut per a la utilització pels treballadors dels equips de treball.  
  
- Sanció imposada: quaranta mil nou-cents huitanta-sis euros (40.986,00 ?).  
- Data d'extensió de l'acta d'infracció: 23 de setembre de 2021.  
  
- Data en la qual la sanció adquireix fermesa: 4 d'abril de 2022.  
  
Segon  
D'acord amb el que disposa l'article 4.2 del Reial decret 597/2007, de 4 de maig, les dades corresponents a la resolució sancionadora es cancel·laran al cap de cinc anys, comptadors des de l'endemà de la publicació.  
  
València, 23 de juny de 2022.- La directora general de Treball, Benestar i Seguretat Laboral: Elvira Ródenas Sancho.